5. Wenn dr Lexus überhole will, denn will dr Lexus überhole. Und wenner für das über die doppleti duurezogeni Linie uff die anderi Spur muess, denn spiilt das kei Rolle. De Gegeverkehr hett jo Auge (ich hoff ich muess jetzt nid uffe Sarkasmus hiiwiise). Eigendlich Uncool, jedoch wenn me sone Chappe vor dr Nase hett wo eifach nid vorwärts  macht, isch das no praktisch wenn me rasch uff die anderi Spuur cha go überhole. Relativ uncool wirds, wenn e zweite Lexus findet, dass är de scho am überholdi Lexus au no überhole muess. Sprich, die ganzi Fahrbahn isch füre Momänt vo Lexus verperrt. Do me als Töffli zwar wändig isch aber kei Rächt hett heissts usswiiche und aahalte. Und zwar rächtzittig.